NETFLIX-ALKUPERÄISSARJA
YÖN KIRKON PYHIINVAELTAJAT
Hetki on koittanut.
Ensimmäinen ikiaikainen kauhu on saapunut.
Ja profeetta sanoi: "Tulkoon pimeys ylle maan."
Minäkin olin kaivosmiehenä.
Olisiko teillä veikoilla heittää huikkaa?
Kai teillä on antaa paukku vanhalle Gusille?
TULE LUMOAVAAN GREENDALEEN!
SPELLMANIN HAUTAUSTOIMISTO
Missä tädit ovat?
Zelda on akatemialla ja Hilda-täti tri Cerberuksen luona.
Mitä luet?
Eksistentialisteja jälleen. Camusia, Sartrea ja Kierkegaardia.
Tuletko elokuviin katsomaan Evil Dead -trilogiaa?
En. Siellä on liikaa ihmisiä.
Sartre kirjoitti: "Toiset ovat helvettiä."
Paitsi jos helvetti on vain sitä itseään.
Entä kuolevaiset ystäväsi?
Heillä on jo tiedossa tuplatreffit.
Sinkkuus ei kaada maailmaa, serkku.
Itse asiassa nautin tästä omasta ajastani.
Siitä puheen ollen minä tästä lähdenkin. Heipparallaa!
Ethän hylkää minua, Salem?
Kiitos.
Tosi outoa, Harvey.
Mikä niin?
Kaivoksilla norkoillut koditon kuoli eilen.
Voi ei. Murhattiinko hänet?
Ei mitään sellaista.
Kurja juttu. Puhutaanko jostain muusta?
Toki.
Vaikka siitä, ettei Baxterin lukiolla pidetä seksuaalikasvatusta.
Siis mitä? - Niinpä.
Hullua, vai mitä?
Olemme kuulemma osavaltion ainoa lukio, jossa sitä ei järjestetä.
Ja Riverdalen vessassa on kondomiautomaatteja.
Mikä mättää? - Pakanajupakka osoitti,
että teinit harrastavat seksiä ihan oikeasti.
Siksi on tärkeää opettaa vastuullista seksiä.
Eikö niin, Sabrina?
Teoriassa kyllä.
Siksi WICCA kerää nimiä vetoomukseen. Allekirjoitatko sen?
Toki.
Olen tuuminut, ettei Pelkokerho ole kokoontunut aikoihin.
Miksi kokoontuisimme, kun ei ole hirviöitä mätettävänä?
Niin, mutta edes bändinä.
Emme ole enää bändi.
Roz ja minä teemme nyt omaa musaa.
Baxterin omat John Lennon ja Yoko Ono.
Olet aika hassu hiideksi, Robin.
Hei.
Lopeta!
Mitä puuhaat, ystäväiseni?
Moi, Sabrina.
Hei, Billy.
Mahtaisitko haluta treffeille kamuni Carlin kanssa?
Miksei Carl kysy minulta itse?
Hän on ujo.
Tiedäthän... Kokematon.
Jos Carl haluaa lähteä treffeille, hän saa kysyä itse.
Hei, neiti Wardwell.
Mieles' ja syömmeis' rauhoittukoot. Ikävät aatokset kaikotkoot.
Kun heräätte, ette muista Spellmanien olevan noitia.
Ei ole salaisuus, että noitapiirimme historia on synkkä.
Suureen risteykseen tultuamme -
moniniminen ja kolmiääninen Hekatemme odotti meitä siellä.
Pimeyden äiti.
Opas, suojelija, portinvartija,
impi, äiti ja muori.
Tänään me, Hekaten veljeskunta,
omistamme tämän akatemian sinun palvonnallesi.
Osoitamme kunnioitusta -
nimittämällä joka vuonna immen, äidin ja muorin.
He kuvastavat Pimeyden äidin olomuotoja.
Muori on arvoitusten ja loitsutiedon säilyttäjä.
Vaikka olenkin aivan liian nuori tuolle arvonimelle,
minusta tulee tämän vuoden muori.
Seuraavaksi äitimme.
Hän pystyy luomaan elämää ja kestämään synnytyksen kamalan tuskan.
Tänä vuonna äitiämme kuvastaa -
Hilda.
Viimeisenä muttei vähäisimpänä on valittava impemme.
Impemme edustaa uteliaisuutta, tiedonjanoa -
ja rajatonta potentiaalia.
Tämän vuoden impemme olkoon -
Prudence.
Melvin, missä Ambrose on? - Lukuhuoneessa.
Sinua etsinkin.
Nyt kun Nick ja Prudence hengaavat yhdessä,
haluaisitko lähteä joskus ulos kanssani?
Olet loistotyyppi ja imartelet minua,
mutten ole valmis uuteen suhteeseen.
Treffit ne vain olisivat olleet, mutta ei se mitään.
Nähdään.
Miten voin auttaa?
Kysyisin mielipidettäsi.
Ajattelin, että voisin ehkä mennä helvettiin Sabrina Aamutähden luo.
Miksi ihmeessä tekisit niin?
Olen miettinyt hänen elämäänsä hiljattain.
Olisin voinut elää siten.
Voisin kysyä, kaipaako hän apua kuningattarena.
Olemme puhuneet tästä jo.
Kas niin.
Kaksi Sabrinaa on olevaisuudelle jo tarpeeksi pahasta.
Kohtaamisenne voisi aiheuttaa katastrofin.
Vaihtoehtoinen aikajana voisi putkahtaa omamme viereen, ellei jopa päälle.
Tuo hypoteettinen aikajana voisi yrittää hallita omaamme.
Siitä syntyisi kriisi,
joka voisi pyyhkiä molemmat janat olemattomiin.
Selvästi paha juttu, muttemme tiedä sitä varmaksi.
Ei.
E-I.
Liian vaarallista.
Tukahduta Sabrina Aamutähteen liittyvät mietteesi.
Siitä ei seuraa mitään hyvää, että puhut hänelle.
Valitsit tämän elämän ja maailman.
Jospa valitsin väärin.
No, nyt et voi muuta kuin hyväksyä sen asian.
Onnistuneelle alulle,
senkin vanha muori.
Olenko sinusta ikäloppu?
Tekisinkö näin,
jos uskoisin,
että olet ikäloppu?
Hyvää iltapäivää.
Miten voin auttaa?
Olen sisar Julia, kelpo pastori Lovecraftin vaimo.
Kuljen ovelta ovelle kertoakseni meistä Yön kirkon pyhiinvaeltajista.
Tulettehan käymään pian?
Ei kiitos. En tarvitse uutta kirkkoa.
Sisar, tunnetteko pelon?
Miten niin?
Ahdistus, yksinäisyys, pimeys...
Elämmehän pelottavia aikoja. Läpitunkeva kauhu täyttää ilman.
Yön kirkon pyhiinvaeltajat voivat ehkä tarjota lohtua.
Tulkaa.
Käykää luonamme.
Haluamme vain auttaa.
En tiennyt, että olet kotona.
Pääsin jo molemmista kouluista, täti.
Etkö lähde pitämään hauskaa kaveriesi kanssa?
Mitä heille kuuluu? - Ihan hyvää.
Tuntuu vain siltä, että kun lähdin tavoittelemaan kuningattaren kruunua,
toiset jatkoivat elämäänsä.
Ei kai sentään. Entä Pelkokerho?
Se lakkasi olemasta. Meillä ei ole enää syytä hengailla.
Sain idean.
Se on aika tuhma,
ja joudut väärinkäyttämään taikuuttasi hitusen.
Mitä jos antaisit Pelkokerholle syyn palata yhteen?
Jonkin pelottavan.
Olet nero.
Niin olenkin, kiitos.
Ja he ovat yhä koululla.
Takaisin pyykinpesuun sitten.
Oliko pakko sanoa, että olen kokematon? - Luulin, että hän tykkäisi.
Sietäisit voittaa Oscarin, Salem.
Mikä hätänä?
Poikien vessassa on verinen ja pelottava haamu!
Pelkokerhon hätätapaus!
Mitä nyt?
Ja sitten se aave yritti nähtävästi tappaa Billyn.
Sekö oli veren peitossa?
Niin Billy sanoi. - Kuulostaa Bloody Marylta.
Keneltä?
Kostonhengeltä. Yleensä hän ilmestyy amatööriennustajille.
Tehdään jotain.
Siihen vaaditaan kaikkia.
Sopii.
Ensin kutsumme hänen henkensä.
Miten se tehdään?
Odotamme keskiyöhön ja seisomme peilin edessä.
Kun henkeä kutsuu nimeltä kolmesti, hän ilmestyy.
Pirstomme peilit, jottei hän pääsisi pakoon.
Sitten karkotan hänet.
Kiva.
Mitä teemme odotellessa?
Pirtelölle Cerberukselle?
Mikäli kelpo pyhiinvaeltaja kulkee yössä,
hän saattaa kompastua, sillä hänestä uupuu valo.
Eivätkä valo, toivo ja aamunkoi loista niille,
jotka eivät usko.
Sillä suuri ja kauhea pimeys tekee jälleen tuloaan.
Kysyn teiltä.
Kun pimeys saapuu,
mikä suojelee meitä tuolta ikuiselta yöltä?
Mikä on kilpemme? - Valo.
Ei, sisar.
Valo ei voi nyt pelastaa sinua eikä meitä.
Kun pimeys verhoaa maan -
ja kuulette ainoastaan piinattujen sielujen anelevan armoa,
muistakaa nämä sanat.
Älkää taistelko pimeyttä vastaan.
Ottakaa se vastaan avosylin.
Vain siten pelastutte.
Bloody Mary.
Billy Marlin on ihan...
Paska!
Särkekää peilit heti!
Valitan, mutta täällä ei ole peilejä.
Tämä paikka ja nämä kuolevaiset ovat suojeluksessani.
Siispä karkotan sinut.
Mitä sanot?
Tuo oli -
huippua!
Asia on näin: aaveet ilmestyvät usein joukolla.
Yhden perässä tulee tavallisesti muita.
No, Pelkokerho onkin varautunut.
SPELLMANIN HAUTAUSTOIMISTO
Zelds, laitoin sinulle hiukopalaa.
Olet oikea jumalattaren lähetti, sisar.
Ajatella, että uusi opetussuunnitelma tietää paperitöitä.
Tein vähän ylimääräistä, jos Mambo sattuu olemaan paikalla.
Onko hän?
Haluatko kysyä jotain? - Enhän minä.
Olet nukkunut akatemialla aika usein.
Ylitöitä. Ratkottavia pulmia riittää.
Johtajatar Spellman, makuusalissa on kamala pimeys.
Näetkö? He olisivat hukassa ilman minua.
Pidä lautanen lämpimänä.
Mitä merkillistä?
Kuka olet?
Vastaa! Miten pääsit tänne?
Kuuntele.
Tämä akatemia on suojattu pahuudelta.
Kysyn uudelleen: kuka olet?
Puhu!
Tekeydyt vahvaksi, jottei kukaan näkisi heikkouttasi.
Marie käyttää sinua hyväkseen mahdin toivossa.
Et viehätä Marieta. Hän ei pidä sinusta.
Et ole pidetty saati rakastettu.
Olet muori. Olet kurttuinen eukko nyt ja ikuisesti.
Lopeta. - Et saa lasta.
Ole kiltti.
Et koskaan. Sabrina ei pidä sinua äitinä.
Sabrina vihaa sinua. - Lopeta!
Riittää!
Seis!
Nyt pysähdyt!
Oletpa sinä iso kiusaaja.
Iljetys.
Katsotaanpa sinua.
Miksi kiusaajilla on aina naamio?
Oletko kunnossa?
En ole varma.
Mikä se mahtoi olla, täti?
Jos joutuisin arvaamaan, veikkaisin aavemainaria.
Kaivoksessa menehtynyt poloinen, joka palasi tekemään kiusaa.
Omituista se kyllä oli. - Mikä?
Mainari tuntui kääntävän pelkoni minua vastaan.
Näkemäni mainari sammutti lamput toimiston kyltistä.
Näin akatemian liepeillä kaivosmiehen, joka huitoi hakulla lyhtypylväitä.
Riesanamme näyttää olevan muitakin kostonhenkiä.
Ambrose tutkikoon, osuuko lähipäiville vanhoja kaivosonnettomuuksia.
Spellmanin sisarten hautaustoimistolla.
Voi sentään.
Niin.
Olemme täällä. Heippa.
No niin.
Tutkimuksesi saa odottaa. Kuolinsyytutkija lähettää kolme ruumista.
Kulkureita.
Salamyhkäisesti kuolleita.
Roz, mitä nyt?
Mikä hätänä?
Meidän pitää puhua eilisestä.
Tarkoitatko Bloody Marya?
Sabrina.
Tiedän, että sinä ja Salem tekaisitte koko jutun.
Näin kaiken kyvylläni.
Miksi teit niin?
Minä kai -
pelkäsin menettäväni teidät.
Sinut, Harveyn ja Theon.
Pelkokerhon.
Viime aikoina välillämme on tuntunut etäisyyttä.
Niin.
Huomasin.
Eikö se vaivaa sinua?
Arvelen, että tässä on käymässä näin.
Me muutumme.
Minä en.
Et ole muuta tehnytkään kuin muuttunut.
Etenkin täytettyäsi 16.
Pääsit kokemaan, millaista on olla noita ja sitten helvetin kuningatar.
Mehän tässä jälkeen olemme jääneet.
Uskotko niin?
Sabrina.
Olemme aina ystäviä,
vaikka olisimme missä tahansa.
Sinun ei tarvitse tekaista syitä hengailulle.
Sen kuin kysyt.
Tietysti.
Ymmärrän täysin.
Selvä.
Nähdäänkö sitten tunnilla?
Kas niin. Yhden miehen luut jauhautuivat tomuksi.
Toinen kuoli häkämyrkytykseen ja kolmas nähtävästi nälkään.
Tuntuu etäisen tutulta...
Tietenkin!
Kinklen kaivoksen sortuma vuonna 1949!
Osa mainareista murskautui.
Jotkut kuolivat myrkkyhöyryihin.
Osa selviytyi sortumasta, mutta kuoli nälkään myöhemmin.
Kaikkia kohtasi hirvittävä kuolema.
Pimeässä.
Pysy täällä.
Aavistan jotain.
Mistä puhutte?
Nicholas avusti minua nekromantiassa.
Muistatteko, mitä tapahtui viime kerralla?
Tommy Kinkle -fiasko ei toistu.
Teemme vain minuutin henkiinherätyksiä.
Ylös ja ulos, pojat.
Tämä käy äkkiä. - Miten kuolitte?
Oliko se kaivosonnettomuus? - Vai aaveita?
Se ei ollut onnettomuus eikä haamu.
Ensimmäinen ikiaikainen kauhu tappoi meidät.
Pimeys.
Murskaava pimeys.
Tukahduttava pimeys.
Nielaiseva pimeys.
Ikiaikaiset kauhut. - En ymmärrä.
Pimeys kerääntyy.
Pimeys on nousemassa.
Se leviää kaikkialle.
Se peittää kaiken.
Sille ei voi puhua järkeä.
Sitä ei voi pysäyttää.
Alussa kaikki oli pimeyttä.
Lopussa on pelkkä pimeys.
Pimeys.
Tänä päivänä aurinko laskee eikä nouse enää koskaan.
Mistä perimmäinen pimeys on lähtöisin?
Hullu isä Blackwood puhui ikiaikaisten kauhujen vapauttamisesta.
Mietinkin, milloin sen aika tulisi.
Ikiaikainen pimeys on peräisin kosmoksen ääriltä eli mistä tahansa.
Olette nähneet pelottavia mainareita.
Ovatko ne pimeyden avatareja?
Silloinhan perimmäinen pimeys saattaisi majailla...
Kaivoksissa. - Aivan.
Varokaa.
Heti kun näette psykopompoksen... - Teemme vain pikaisen astraaliprojektion.
Niin aiomme.
Matkaamme vuoden 1949 katastrofiin, jossa miehet kuolivat pimeässä.
Tuo on joko tervahauta tai perimmäisen pimeyden lähde.
Tunnetko tuon?
Toivottomuus.
Epätoivo.
Yksinäisyys.
Kuten Zelda-täti sanoi, pimeys vaanii turvattomuuttamme.
Emme ole valmiita tähän.
Palataan aseistauduttuamme fyysisesti ja henkisesti.
Nick...
Prudence.
Pyysin häntä avuksi.
Ja sinäkö tulit auttamaan meitä?
Nicholas sanoi, että tämä pimeys on ikiaikainen kauhu.
Isäni ei siis voi olla kaukana, eikä hän tällä kertaa saa armoa.
Tämä on takuulla heidän tekosiaan.
Keiden?
Pimeyden avatarien.
Ne eivät tyydy hehkulamppuihin.
Ehkä sähköt pätkivät vain meidän talossamme.
Harvey!
Posautitko taas sulakkeen? - En se minä ollut.
Hitto.
Tuli pulma. Koko kaupungista katkesivat virrat.
Outoa. Kasataanko Pelkokerho?
Ehkä.
Soitetaan Sabrinalle.
Theo soitti.
Koko kaupungista menivät sähköt, ja Pelkokerho on valmiudessa.
Nyt kun virrat katkesivat, kaupunki on pimeänä auringon laskettua.
Pimeys pääsee valtaamaan Greendalen ja lopulta...
Ei kai maailmaa?
Ikiaikaiset kauhut uhkaavat planeettaa.
Kuvitelkaa ikuinen pimeys.
Ajautuisimme epätoivoon, kaaokseen ja pian sen jälkeen kuolemaan.
Miten kauhua vastaan edes taistellaan? - Monella rintamalla.
Emme saa päästää pimeyttä pakenemaan Greendalesta.
Haen apuun Mambo Marien, Zeldan ja tarvittaessa koko noitapiirin.
Ne kaivostyöläiset on saatava pois pelistä.
Valo tuntuu vetävän niitä puoleensa.
Pelkokerho hoitaa sen. - Menen mukaan.
Oli kivaa tapella tiiminä pakanoita vastaan.
Sitten on itse pimeys.
Sen hajottaminen kysyy rutkasti virtaa.
Lisäksi jonkun urhon on luotava valoa pimeyden sydämestä käsin.
Teen sen, eikä muttia.
Olen Aamutähti.
Olen paras toivomme. - Mitä jos voimasi eivät riitä?
Menetit kosmisen mahtisi.
Totta, mutta mitä jos minua olisikin kaksi?
Kuten sanottu, toisen minäsi kohtaaminen voisi tietää katastrofia.
Eikö meitä uhkaakin katastrofi?
Totta.
Miten toimimme?
Pidä kontakti minimissä ja toimi mahdollisimman pian!
Vain minä saan nähdä teidät.
Menen helvettiin valepuvussa.
Sinä hymyilet. Nautit tästä.
Tositoimiin palaamisestako? Ehkä vähän.
Meidän pitää puhua.
Häivy, kätyri.
Sabrina, minä tässä.
Sabrina.
Olipa hurja tanssi.
Mitä juhlitte?
Emme mitään.
Helvetissä tanssitaan joka ilta.
Miksipä ei? Olenhan kuningatar.
Totta.
No, onko täällä kaikki hyvin?
Totta puhuen on. Lilith on ollut tosi avulias.
Jopa isäkin.
Entä Caliban?
Yrittihän hän teljetä meidät yhdeksänteen piiriin,
mutta pyysi anteeksi.
En kommentoi.
Ihan sama. Miten itse voit?
Mainiosti.
Elän parhaani mukaan, kuten sinä.
Sehän on mahtavaa.
Niin on.
Perimmäinen pimeys tosin aikoo nielaista koko maailman,
ellemme karkota sitä kirkkaalla valolla.
Niin kuin Aamutähden kirkkaallako?
Niin, enkä pysty siihen yksin.
Se voisi silti onnistua epäpyhällä synnyinmahdillamme.
Autatko?
Olemme yhtä.
Uhka toiselle on uhka molemmille.
Kuolevaiset, Pelkokerholle tuli hätätapaus.
Onko tämä pilaa?
Ei, tollukka.
Perimmäinen pimeys uhkaa Greendalea.
Siksikö sähköt menivät? - Uskomme niin.
Pimeys otti aavemainarilauman hahmon.
Järjestämme Sabrinalle aikaa.
Aavemainareitako? - Olemme mukana.
Mitä teemme?
Kuunnelkaa.
Jos emme kahlitse pimeyttä, se tukahduttaa koko Greendalen.
Jos se pimeys on arvaamaton, piirimme pitäisi keskittyä suojautumiseen.
Zelda, pelkään Prudencen olevan oikeassa.
Tätä sa ki malia olen pelännyt.
Tämä uhka minut toi Greendaleen. Pimeys on vasta alkua.
Se toivoo elämälle loppua.
Olemme maailman viimeinen puolustuslinja.
Pakkohan meidän on tehdä se.
Tarvitsemme vankiloitsun ja kaikki noidat mukaan lukien Sabrina.
Sabrina, Nicholas ja Ambrose ovat kiireisiä, mutta pärjäämme kyllä.
Missä he ovat?
Pimeyden äiti, kuule pyyntö tää.
Muurilla rajaa maamme nää.
Mahtava Hekate, risteyksen vartija, kutsumme sinua.
Sinetöi Greendalen rajat, jottei yksikään hirvitys niistä pääsisi.
Pimeyden äiti, kuule pyyntö tää.
Muurilla rajaa maamme nää.
SABRINA SPELLMAN ARVOSANA: 4
Älkää taistelko pimeyttä vastaan.
Valo ei pelasta teitä.
Hei!
Täällä!
TIVOLI
Valmiina?
Valmiina.
Nyt, Nick!
Hei!
Täällä!
Se toimii.
Harvey...
Nyt!
Saitteko kaikki? - Luulisin.
Sinne ne jäävätkin.
Muistakaa loitsu.
Tajuan, mitä sanoit tästä energiasta.
Se on -
pahaa ja vanhaa.
Kamalaa.
Sisällä tuntuu vielä pahemmalta.
Pitkäaikainen altistuminen pimeydelle merkitsee epätoivoon kuolemista.
Kumpi menee ensin? - Minä.
Vahvistan sinua loitsuilla.
Selvä.
Syteen tai saveen.
Manan tuli, mulla sulle toive ois.
Syty loistoon ja aja pimeys pois.
Manan tuli, mulla sulle toive ois.
Syty loistoon ja aja pimeys pois.
Manan tuli, mulla sulle toive ois.
Syty loistoon ja aja pimeys pois.
Koskahan se alkaa tepsiä?
Pimeys on täällä yhtä tiheää kuin valtameren pohjassa.
Anna hänelle aikaa.
Manan tuli, mulla sulle toive ois.
Syty loistoon ja aja pimeys pois.
Manan tuli, mulla sulle toive ois.
Syty loistoon ja aja pimeys pois.
Ambrose! - Näen sen, serkku.
Olet täällä yksin.
Olet ypöyksin.
Sinulla ei ole ketään.
Olet aina yksin.
Olet orpo.
Kuolet yksin.
Kukaan ei rakasta sinua.
Kukaan ei voisi rakastaa sinua.
Saatoit perheesi ja ystäväsi vaaraan.
Ei...
Yksin, vailla rakkautta ja unohdettu.
Jokin on vialla.
Valo hiipuu.
Minun on mentävä sinne. - Pahoin pelkään.
Sabrina?
Sinun pitää nousta.
Meidän on lyötävä pimeys yhdessä.
Ei.
Etkö kuule noita ääniä?
Kukaan ei rakasta minua.
Olen aina yksin.
Katso, mitä aiheutit perheellesi.
Maailma olisi parempi ilman sinua.
Jää tänne ikuisesti.
Ei!
Tuo ei ole totta. Olet rakastettu kuningatar.
Enpäs.
Minä vain esitän onnellista kuningatarta.
Oloni on yksinäinen.
Kuulut ainoastaan pimeyteen.
Kuulun ainoastaan pimeyteen.
Ei!
Vähät äänistä ja pimeydestä.
Sinä ja minä...
Emme ole koskaan yksin.
Meitä rakastetaan aina.
Vaikka asumme eri maailmoissa, olemme yhtä.
Me rakastamme toisiamme.
Kunhan olemme toistemme tukena, mitä väliä pimeydellä on?
Toisin sanoen, pimeys... Tulkoon valo!
Manan tuli, mulla sulle toive ois.
Syty loistoon ja aja pimeys pois.
Kyllä.
Sabrinat, se toimii!
Manan tuli, mulla sulle toive ois.
Syty loistoon ja aja pimeys pois.
Olet ypöyksin.
Sinulla ei ole ketään.
Olet aina yksin.
Yksin, vailla rakkautta ja unohdettu.
Olet orpo.
Kuolet yksin.
Ei.
Tuo ei riitä.
He eivät riitä.
Prudence!
Kokoa piiri. Sabrina tarvitsee meitä.
Mahtava Hekate... - Sisar Zelda.
Tarvitsemme uuden kohteen. - Minkä?
Sabrinan.
Missä hän on?
Pimeydessä.
Voi hyvä tavaton...
Manan tuli, mulla sulle toive ois.
Syty loistoon ja aja pimeys pois.
Portinvartija, suojelija, oppaamme.
Hekate, portinvartija, suojelija, oppaamme.
Seiso sä rinnallamme.
Syttyy liekki Hekaten soihtuun -
aina kun nimes' lausuu.
Tuo ei ole pimeys, vaan...
Zelda-täti.
Ja Hilda-täti sekä noitapiiri.
Pyhitetty äiti, impi ja muori.
Lävistää valos' pimeän kuin nuoli.
He rukoilevat Hekatea.
Ketä? - Uutta jumalatartamme.
Seiso sä rinnallamme.
Toista perässä.
Hekate, portinvartija, suojelija, oppaamme.
Seiso sä rinnallamme.
Syttyy liekki Hekaten soihtuun...
Aina kun nimes' lausuu.
Pyhitetty äiti, impi ja muori.
Lävistää valos' pimeän kuin nuoli.
Hekate, portinvartija, suojelija, oppaamme.
Seiso sä rinnallamme.
Syttyy liekki Hekaten soihtuun aina kun nimes' lausuu.
Pyhitetty äiti, impi ja muori. Lävistää valos' pimeän kuin nuoli.
Ambrose!
Sabrina!
Jouduin kutsumaan piirin apuun.
Se taisi tepsiä.
Mikä tuo on? - Hehkulamppu täynnä perimmäistä pimeyttä.
Onnittelut!
Te kaksi suorititte liki mahdottoman tehtävän.
Pyydystitte ikiaikaisen kauhun.
Jollain ilveellä te onnistuitte siinä. - Me teimme sen.
Ikävää, että pimeys epäonnistui.
Pimeys on vasta kauhuista ensimmäinen.
Ne kahdeksan ovat toinen toistaan kammottavampia.
Mikä on seuraava?
Emme komenna kauhuja vaan palvelemme niitä.
Kun seuraava ilmestyy, vihollisemme eivät saa estää meitä.
Pidämme huolen siitä, että Greendalen kadut tulvivat verta!
Arvaa, mitä tehdään koulun jälkeen. - No?
Carl.
Hei.
Moi.
Kaikki Alien-leffat pyörivät perjantaina, jos kauhuleffat kiinnostavat.
Oikeastiko?
Sopii.
Kiva. Nähdäänkö seitsemältä?
Käy.
Muutin mieleni. Lähden mielelläni treffeille kanssasi.
Todellako?
Tänä perjantaina pyörii Rocky Horror Picture Show,
jos hassuttelu kiinnostaa.
Pukeudun Bradiksi.
Ja minä Janetiksi.
Hiljennä tuo metakka heti!
Mitä sinä täällä teet? - Pidän tanssibileet.
Piristyitkö siis? - Kyllä, Hilda-täti.
Miten tanssibileet onnistuvat yksin?
Ei se niin vaikeaa ole. Tuletteko mukaan?
Ehdottomasti emme. Näemme illallisella, ja...
Miksi pidät punaista pantaa?
Kunhan kokeilen.
Hilda...
Uskomatonta, että sinulla on kaksi poikaystävää.
Melvin ja Carl eivät ole poikaystäviäni vaan deittejä.
Kokeile sinäkin deittailla jotakuta muuta kuin meidät melkein tappanutta.
Oli miten oli. Kuka kaipaa poikia, kun meillä on toisemme?
Bestiksiä aina.
Salaisia bestiksiä aina.
Tekstitys: Jouni Jussila